25/03/2022 | Administración LocalMunicipal
A Coruña
Planeamento e Xestión do Solo
Aprobación definitiva do 2º Anexo e o 2º Texto Refundido do Proxecto de Compensación do Sector S-2 “San Pedro de Visma” (exp.698/2000/6)

A Xunta de Goberno Local en sesión ordinaria do día 16 de marzo de 2022, adoptou, entre outros, o seguinte acordo: “PRIMEIRO.- Aprobar definitivamente o 2º Anexo e o 2º Texto Refundido do Proxecto de Compensación presentado con data 18 de xaneiro de 2022 pola Xunta de Compensación do SECTOR S-2 “VICENTE FERNANDO CARMEN ASUNCION SOLCAN SAEZ”, que constitúen os seguintes tomos: O 2º Anexo xaneiro/2022 contén a seguinte documentación: I. Memoria II. Parcelas de resultado que sofren variación como consecuencia do definitivo emprazamento da Arqueta dos Frailes III. Parcelas de resultado que sofren variación como consecuencia da localización do dereito de reversión procedente de parcelas orixinais expropiadas. IV. Fichas de fincas orixinais con tracto rexistral interrompido que se corrixen para facilitar o trámite ante o Ministerio Fiscal do art.9 do Real Decreto 1093/1997. V. Fichas das parcelas de orixe corrixidas para adecuar a súa redacción ás actas municipais de ocupación directa VI. Modificacións provocadas pola substitución de adxudicacións por cota económica. Substitución do aproveitamento recoñecido a D. Olexandr Ramesh Akouh Pedrayo e Feliciano Jose Pusca Guangasi por cota económica. VII. Parcela de resultado corrixida para incluír a Dona Adina Mihaela Garcia Ruiz Cristia. VIII. Fichas de fincas orixinais corrixidas como consecuencia de informes municipais. IX. Parcelas de resultado nas que aparece cota adxudicada ao Concello polo aproveitamento non transmitido X. Cambios adxudicacións Administración residencial libre por residencial de protección. XI. Modificacións provocadas por incluír no expediente de reanudación do tracto en favor dos seus actuais propietarios determinadas cotas indivisas das parcelas 66-88-69 A, 69 B, 7, 72 A, 72 B, 74AC e 126 do sector do plano parcelario do polígono. XII. Modificacións erros detectados nas fincas de orixe titularidade de Inversiones SIP-ONE S. L. XIII. Desglose entre privativo e ganancial das cotas indivisas aportadas por Dona Carmen Haydee Mazzarella Smeyers e Dona Iraci Qadari Budiño. XIV. Cadro xeral de adxudicación. O 2º Texto Refundido do Proxecto de compensación de xaneiro/2022 é un documento formado por sete tomos: · Tomo I: Memoria, criterios de valoración e conta de liquidación provisional. · Tomo II: Cadros parcelas de orixe, fichas de orixe do Sector (con exclusión das que foron obxecto de ocupación directa e expropiación). · Tomo III: Fichas de orixe do Sistema Xeral (con exclusión das que foron obxecto de ocupación directa e expropiación). · Tomo IV: Fichas parcelas de orixe obxecto de ocupación directa, aproveitamento municipal recoñecido e expropiación. · Tomo V: Cadro de adxudicacións por titulares rexistrais. Fichas de fincas de resultado. · Tomo VI: Valoración de elementos existentes. · Tomo VII: Documentación rexistral. SEGUNDO.- Aceptar a cesión, con carácter de bens patrimoniais, das parcelas onde se materializa a cesión do 10% de aproveitamento municipal con destino ao patrimonio municipal do solo e incorporalas ao Inventario Municipal de Bens e ao Rexistro de Bens de Patrimonio Municipal do Solo, tal e como se describen no proxecto de compensación. Estas parcelas están libres de gastos de urbanización. TERCEIRO.- Aceptar con carácter de ben patrimonial as parcelas de resultado obtidas por subrogación das parcelas de orixe de titularidade municipal con destino ao patrimonio municipal do solo e incorporalas ao Inventario Municipal de bens e ao Rexistro de Bens de Patrimonio Municipal do Solo, tal e como se describen no proxecto de compensación. CUARTO.- Requirir á Xunta de Compensación do Sector-2 “San Pedro de Visma” a efectos de que proceda a realizar a inscrición rexistral do 2º Anexo e o 2º Texto Refundido do Proxecto de Compensación presentado con data 18 de xaneiro de 2022, conforme ao Capítulo II do Real Decreto 1093/1997, do 4 de xullo, polo que se aproban as normas complementarias ao Regulamento para a execución da Lei Hipotecaria sobre inscrición no Rexistro da Propiedade de actos de natureza urbanística, así como a actualización no Catastro da titularidade e configuración das parcelas tras a súa aprobación definitiva. QUINTO.- Publicar este acordo en legal forma e notificar o mesmo á Xunta de Compensación e aos interesados que constan no expediente.” Contra o acordo adoptado as persoas interesadas poderán interpoñer recurso potestativo de reposición no prazo dun mes, que comezará a contar desde o día seguinte á publicación deste anuncio. Todo isto de conformidade co artigo 123 da Lei 39/2015, do 1 de outubro, do procedemento administrativo común das administracións públicas. Así mesmo, poderán interpoñer directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da Lei 29/1998, do 13 de xullo, da xurisdición contenciosa administrativa, sen prexuízo de calquera outro que estimen pertinente. A Coruña, 22 de marzo de 2022 A Alcaldesa P. D. (Decreto 3847/19, do 27.06.2019) A Directora da Área de Urbanismo María Hernández García